als_Latn dik_Latn tur_Latn
Teksa pritet që gjykata penale në Maqedoni të japë vendimin për akt-akuzat e paraqitura kundër 94 personave, mes tyre edhe politikanë të rëndësishëm, si Nikolla Gruevski reagojnë partitë politike.
VMRO-DPMNE thotë se Prokuroria Speciale nuk është gjë tjetër veçse një zyrë e LSDM-së. Specialja ka qëllim politik, ajo kërkon eliminimin e VMRO-DPMNE-së dhe dobësimin e shtetit, thuhet në reagim. PDSH e Menduh Thaçit, nuk ka asnjë qëndrim për akuzën ndaj kryetarit të saj, duke thënë se i takon drejtësisë të shprehet. Ndërsa 2 partitë e tjera shqiptare, Besa dhe Aleanca për Shqiptarët përshëndesin punën e Prokurorisë Speciale, por shprehen të pakënaqur për mos hapjen e çështjes “Monstra”, ku 6 shqiptarë janë dënuar me burgim të përjetshëm për vrasjen e 5 maqedonasve.
Prokuroria Speciale dorëzoi të enjten në gjykate 17 akt-akuza, duke kërkuar paraburgim për 18 persona përfshirë, Nikolla Gruevskin dhe ish-ministren e brendshme Gordana Jankullovska, e njohur për deklarata të rënda ndaj shqiptarëve. Mbi Gruevskin rëndojnë akuzat e “keqpërdorimit të mjeteve financiare në fushatë zgjedhore”, “cenim i të drejtës zgjedhore” dhe “shkatërrimin i pajisjeve të përgjimit”.
Pas lajmi për akuzimin e Gruevskit, mbështetës të VMRO-DPMNE-së u mblodhën të protestonin para gjykatës penale.
Rreth akuzave të Prokurorisë Speciale reagoi edhe Brukseli. Zëdhënësja Maja Koçijançiç tha se Bashkimi Evropian nuk komenton punën e prokurorisë, por konfirmon rëndësinë e zbardhjes për rastet e përgjimeve dhe përmbajtjen e tyre.
/Tv Klan
als_Latn als_Latn als_Latn als_Latn als_Latn jav_Latn